Publication: Magyar Közlöny
Issue: MK-2008-10 (Year: 2008, Number: 10)
Era: 2004-2010
Section: azt a kifogást, amely szerint a 27/2007. (V. 17.) AB határozatban foglaltakat is figyelembe kell venni a népszavazás megengedhetõségérõl szóló döntésnél, továbbá
Paragraph Index: 258

4. Azzal a kifogással kapcsolatban, amely az országgyûlési határozat törvényellenességének indokaként állította, hogy az Országgyûlésnek az elrendeléskor nem volt hivatalos tudomása az aláírásokat hitelesítõ OVB határozat jogerõre emelkedésérõl, az Alkotmánybíróság megállapítja, hogy az Nsztv. és Ve. szabályai nem biztosítanak önálló jogorvoslatot az OVB ama nem érdemi döntése ellen, amely a határozata jogerejének megállapításáról szól, márpedig a kifogás a tartalma szerint ennek a döntésnek a jogszerûségét vitatja. Az Országgyûlés népszavazást elrendelõ határozata ellen irányuló ez a kifogás ezért nem alkalmas arra, hogy az Alkotmánybíróság az Országgyûlés határozatát a kifogásban állított okból megsemmisítse, és az Országgyûlést új eljárásra utasítsa.

Source: https://magyarkozlony.hu/hivatalos-lapok/1db13ea5684365383e7a62225915c00b6f063d52/dokumentumok/f1171e5084fee2168ef484e59cab5d07e1522e86/letoltes